Tragedie op Vrystaat-plaasParamedici op die toneel. Foto: Verskaf ŉ Jong man is Saterdag op ’n plaas in die Vrystaat dood nadat hy in ŉ voermenger beland het. Athlenda Mathe, woordvoerder van Netcare 911, het gesê die voorval het omstreeks 12:30 op ŉ plaas in die Petrusburg-omgewing plaasgevind. ŉ 21-jarige plaaswerker was vermoedelik besig om te werk toe hy glo gegly en in die voermenger beland het. “Die man was reeds dood toe paramedici van Netcare 911 op die toneel opgedaag het. Hy het weens verskeie beserings beswyk. Niks kon vir hom gedoen word nie en hy is op die toneel dood verklaar,” het Mathe gesê. Die polisie ondersoek die omstandighede rondom die voorval. Die man se naam is nog nie bekend gemaak nie.